Rrahman Hallaçi

Rrahman Hallaçi (lindur më 12 nëntor 1983) është një trajner shqiptar futbolli dhe ish futbollist profesionist i cili është aktualisht ndihmës trajner i klubit shqiptar Kukësi.

Karriera me klube
Partizani
Hallaçi filloi karrierën e tij si profesionist me klubin kryeqytetas Partizani në vitin 2002. Ai fitoi trofeun e parë në karrierë më 19 maj 2004, Kupën e Shqipërisë, ku në finale ekipi mposhti Tiranën me rezultatin 2–0; ishte suksesi i 15të i Partizanit në kupë, një rekord. Trofeu i tij i dytë erdhi po në atë vit, ku Partizani sërisht mposhti Tiranën për të Superkupën e Shqipërisë.

Ai u largua nga klubi pas tetë vitesh në vitin 2008 pas marrëdhënjeve negative me presidentin Albert Xhani, kjo për shkak të rrogave të padhëna.

Elbasani
Më 9 janar 2009, Hallaçi u transferua te klubi tjetër elitar Elbasani në një marrëveshje deri në fund të sezonit. Ai zhvilloi 15 ndeshje në kampionat dhe dy në kupë, duke koleksionuar 17 ndeshje gjithsej; Elbasani ra në Kategorinë e Parë si dhe u eliminua në çerek-finalen e kupës.

Vllaznia
Hallaçi arriti kushtet personale dhe firmosi për Vllazninë më 25 qershor 2009 si lojtar i lirë. Në Shkodër ai gjeti trajnerin e tij te Partizani, Hasan Lika, i cili kërkoi transferimin e lojtarit. Atij iu dha fanella me numrin 17 dhe u përfshi në ekipin për turet eliminatore të UEFA Ligës së Evropës.

Hallaçi debutoi zyrtarisht për klubin më 2 korrik në ndeshjen e parë të raundit të parë kualifikues të kompeticionit ndaj Sligo Rovers; ai kontriboi në fitoren 2–1 në The Showgrounds. Ai gjithashtu luajti edhe në ndeshjen e kthimit ku Vllaznia vulosi kualifikimin për në raundin e dytë kualifikues pas një barazimi 1–1 në Stadiumin Loro Boriçi.

Hallaçi luajti në të dyja ndeshjet e raundit të dytë kualifikues, ku Vllaznia u eliminua me rezultatin e përgjithshëm dërrmues 0–8 nga austriakët e Rapid Wien. Ai e përfundoi fushatën e tij evropiane me 4 ndeshje.

Rikthimi te Partizani
Më 20 janar 2010, Hallaçi u rikthye te klubi i tij i parë Partizani, tashmë në Kategorinë e Parë, duke firmosur deri në fund të sezonit. Gjatë pjesës së dytë të sezonit 2009–10, Hallaçi luajti 15 ndeshje në kampionat, të cilën Partizani e mbylli në vendin e pestë, duke humbur mundësinë për të arritur play-off e ngjitjes për vetëm tre pikë.

Tirana
Në verën e vitit 2010, Hallaçi firmosi me Tiranën për sezonin 2010–11, ku zhvilloi vetëm katër paraqitje në pjesën e parë të sezonit.

 Referime 

Lidhje të jashtme

Kategoria:Lindje 1977
Kategoria:Njerëz që jetojnë
Kategoria:Futbollistë shqiptarë
Kategoria:Futbollistë në KF Partizani
Kategoria:Futbollistë në KF Elbasani
Kategoria:Futbollistë në KF Vllaznia Shkodër
Kategoria:Futbollistë në KF Tirana
Kategoria:Futbollistë në KS Kamza
Kategoria:Futbollistë në FK Kukësi
Kategoria:Futbollistë në Kategoria Superiore